P6_TA(2006)0524

Az Európai Atomenergia-közösség egyedi programja (hetedik kutatási és képzési keretprogram, 2007-2011) *

Az Európai Parlament jogalkotási állásfoglalása az Európai Atomenergia-közösség (Euratom) nukleáris kutatási és képzési tevékenységekre vonatkozó hetedik keretprogramjának (2007-2011) végrehajtására irányuló egyedi programról szóló tanácsi határozatra irányuló javaslatról (COM(2005)0445 - C6-0386/2005 - 2005/0190(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2005)0445) [1] valamint a módosított javaslatra (COM(2005)0445/2) [1],

- tekintettel az Európai Atomenergia-közösséget létrehozó szerződés 7. cikkére, amely alapján a Tanács konzultált a Parlamenttel (C6-0386/2005),

- tekintettel eljárási szabályzata 51. cikkére,

- tekintettel az Ipari, Kutatási és Energiaügyi Bizottság jelentésére és a Költségvetési Bizottság véleményére (A6-0333/2006),

1. jóváhagyja a Bizottság javaslatát, annak módosított formájában;

2. úgy véli, hogy a jogalkotási javaslatban szereplő tájékoztató jellegű pénzügyi referenciaösszegnek összhangban kell lennie az új többéves pénzügyi keret (2007-2013) 1a. alfejezetében szereplő plafonnal, és hangsúlyozza, hogy az éves összegről az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodás [2] 38. pontja szerint az éves költségvetési eljárás keretében döntenek;

3. felkéri a Bizottságot, hogy ennek megfelelően változtassa meg javaslatát az Európai Atomenergiaközösséget létrehozó szerződés 119. cikkének (2) bekezdése alapján;

4. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

5. felkéri a Tanácsot, hogy ismételten konzultáljon a Parlamenttel, ha lényegesen módosítani kívánja a Bizottság javaslatát;

6. utasítja elnökét, hogy továbbítsa a Parlament álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(12) preambulumbekezdés

(12) Megfelelő intézkedéseket kell tenni a szabálytalanságok és a csalás megelőzésére, továbbá meg kell tenni a szükséges lépéseket az eltűnt, alaptalanul kifizetett vagy szabálytalanul felhasznált pénzeszközök visszaszerzésére az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet, a költségvetési rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet és ennek esetleges jövőbeni módosításai, az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelet, az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/EK, Euratom tanácsi rendelet és az Európai Csaláselleni Hivatal (OLAF) által lefolytatott vizsgálatokról szóló, 1074/1999/EK európai parlamenti és tanácsi rendelet értelmében. | (12) Megfelelő intézkedéseket kell tenni a szabálytalanságok és a csalás megelőzésére, továbbá meg kell tenni a szükséges lépéseket az eltűnt, alaptalanul kifizetett vagy szabálytalanul felhasznált pénzeszközök visszaszerzésére az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet, a költségvetési rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet és ennek esetleges jövőbeni módosításai, az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelet, az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/EK, Euratom tanácsi rendelet és az Európai Csaláselleni Hivatal (OLAF) által lefolytatott vizsgálatokról szóló, 1999. május 25-i 1074/1999/EK európai parlamenti és tanácsi rendelet értelmében. Az említett rendeletek alapján visszaszerzett valamennyi pénzeszközt a keretprogram keretében zajló tevékenységek végrehajtására kell fordítani. |

22. és 23. módosítás

2. cikk, második bekezdés

A fúziósenergia-kutatás területén a Szerződés II. címének 5. fejezete alapján közös vállalkozás létrehozására kerül sor az ITERhez való európai hozzájárulás irányításához és igazgatásához, valamint a fúziós energia gyors megvalósítását célzó kiegészítő tevékenységekhez. | A fúziósenergia-kutatás területén a Szerződés II. címének 5. fejezete alapján közös vállalkozás létrehozására kerül sor az ITER szervezethez való európai hozzájárulás irányításához és igazgatásához, valamint a melléklet 2. része 2.1. szakasza "Tevékenységek" fejezete (i) pontjában meghatározott, az ITER megvalósításához hozzájáruló tevékenységekhez. A fúziósenergia terén folytatott minden más tevékenység megvalósítása és irányítása az ITER-rel foglalkozó közös vállalkozáson kívül történik, egy integrált megközelítés és a fúziós társulások teljes részvételének fenntartásával. |

2. módosítás

3. cikk, (1) bekezdés, a táblázat előtt

A keretprogram 3. cikkével összhangban az egyedi program végrehajtásához szükségesnek ítélt összeg 2234 millió EUR, amelyből 15% a Bizottság igazgatási kiadásait fedezi. | A keretprogram 3. cikkével összhangban az egyedi program végrehajtásához szükségesnek ítélt összeg 2234 millió EUR, amelyből kevesebb, mint 15% a Bizottság igazgatási kiadásait fedezi. |

3. módosítás

3. cikk, (1a) bekezdés (új), a táblázat után

| A Bizottságnak meg kell tennie minden szükséges lépést annak érdekében, hogy meggyőződjön arról, hogy a finanszírozott tevékenységeket hatékonyan és a 1605/2002/EK, Euratom rendelet rendelkezéseivel összhangban hajtották-e végre. |

4. módosítás

3. cikk, (1b) bekezdés (új), a táblázat után

| Az egyedi program teljes igazgatási kiadásainak - ideértve a végrehajtó ügynökség belső és irányítási költségeit - arányosaknak kell lenniük az egyedi program által megállapított feladatokkal és a költségvetési és jogalkotási hatóságok határozatainak tárgyát kell képezniük. |

5. módosítás

3. cikk, (1c) bekezdés (új), a táblázat után

| A költségvetési előirányzatokat hatékony és eredményes pénzügyi gazdálkodás szerint kell felhasználni, nevezetesen a gazdaságosság, az eredményesség, a hatékonyság és az arányosság elve szerint. |

6. módosítás

4. cikk, (1) bekezdés

(1) Az egyedi program keretében valamennyi kutatási tevékenységet az etikai alapelveknek megfelelően kell végrehajtani. | (1) Az egyedi program keretében valamennyi kutatási tevékenységet az etikai alapelveknek megfelelően kell végrehajtani. A legfontosabb céljuk, hogy biztosítsák az atomenergia biztonságosabb békés célú felhasználását (biztonság), és segítsék megakadályozni a katonai célú rendeltetésellenes felhasználást (védelem). |

7. módosítás

5a. cikk (új)

| 5a. cikk A Bizottság előzetes tájékoztatást ad a költségvetési hatóságnak, amikor el kíván térni a kiadásoknak az Európai Unió általános költségvetésének megjegyzéseiben és mellékletében meghatározott felosztásától. |

9. módosítás

7. cikk, (1a) bekezdés (új)

| (1a) A Bizottság értékelő jelentést készít, amely tartalmazza a pénzügyi gazdálkodás hatékonyságának és eredményességének értékelését és az egyedi program költségvetési és pénzügyi gazdálkodása hatékonyságának és szabályszerűségének értékelését. |

10. módosítás

7. cikk, (3) bekezdés, első a) albekezdés (új)

| Ennek az információnak mindenkor hozzáférhetőnek kell lennie, és kérésre meg kell küldeni az Európai Parlamentnek, a Régiók Bizottságának, az Európai Gazdasági és Szociális Bizottságnak vagy az Európai Ombudsmannak. |

11. módosítás

Melléklet, 1. rész, (1a) bekezdés (új)

| A megújuló energiaforrásokkal kapcsolatban az EU által tett és folytatandó erőfeszítések sérelme nélkül az atomenergia fontos szerepet játszhat az EU biztonságos és fenntartható energiaellátásának megteremtésében. |

12. módosítás

Melléklet, 1. rész, (2) bekezdés

Hosszabb távon a magfúzió gyakorlatilag korlátlan tisztaenergiaellátásra biztosít lehetőséget, e végső cél elérése érdekében a következő döntő lépés az ITER. Az ITER-projekt megvalósítása ezért az EU jelenlegi stratégiája középpontjában áll, de ehhez szilárd és célzott európai K+F-programot kell társítani az ITER üzemeltetésének előkészítése és olyan technológiák és ismeretek kifejlesztése érdekében, amelyekre a működési szakaszában és azt követően szükség lesz. | Hosszabb távon a magfúzió gyakorlatilag korlátlan tisztaenergiaellátásra biztosít lehetőséget, e végső cél elérése érdekében a következő fontos lépés az ITER. Az ITER-projekt megvalósítása ezért az EU jelenlegi stratégiája középpontjában áll, de ehhez szilárd és célzott európai K+F-programot kell társítani az ITER üzemeltetésének előkészítése és olyan technológiák és ismeretek kifejlesztése érdekében, amelyekre a működési szakaszában és azt követően szükség lesz. |

13. módosítás

Melléklet, 2. rész, 2.1. szakasz, "Tevékenységek" alcím, ii) pont, (1) bekezdés, bevezető rész

Egy, a fizika és technológia területére összpontosító program célja az ITER-projekt lehetőségeinek megszilárdítása és az ITER működése gyors beindításának előkészítése, jelentősen lecsökkentve az ITER alapvető célkitűzéseinek eléréséhez szükséges időt és költségeket. A program végrehajtása - a társulásokban a JET-létesítmények és egyéb eszközök alkalmazásával - összehangolt kísérleti, elméleti és modellezési tevékenységekkel történik; biztosítja, hogy Európának meglegyen a szükséges befolyása az ITER-projektre, és az üzemeltetés során kiemelkedő szerepet töltsön be. Ez a program a következőket tartalmazza: | Egy, a fizika és technológia területére összpontosító program célja az ITER-projekt lehetőségeinek megszilárdítása és az ITER működése gyors beindításának előkészítése, jelentősen lecsökkentve az ITER alapvető célkitűzéseinek eléréséhez szükséges időt és költségeket. A program végrehajtása - a társulásokban a JET-létesítmények, mágneses összetartó berendezések (tokamakok, stellarátorok és RFP-k, amelyek már az összes tagállamban léteznek vagy konstrukciójuk folyamatban van) és egyéb eszközök alkalmazásával - összehangolt kísérleti, elméleti és modellezési tevékenységekkel történik; biztosítja, hogy Európának meglegyen a szükséges befolyása az ITER-projektre, és az üzemeltetés során kiemelkedő szerepet töltsön be. Ez a program a következőket tartalmazza: |

14. módosítás

Melléklet, 2. rész, 2.1. szakasz, "Tevékenységek" alcím, v) pont, harmadik a) francia bekezdés (új)

| - az új szabadalmak létrehozásának ösztönzése. |

15. és 16. módosítás

Melléklet, 2. rész, 2.2. szakasz, (1) bekezdés

Közvetett cselekvésekre az alábbiakban részletezett öt főbb területen kerül sor. A program egészében léteznek azonban több területet érintő, fontos kérdések, és a különböző tevékenységek közötti kölcsönhatásokat megfelelően kell biztosítani. E tekintetben kulcsfontosságúak a képzési tevékenységek és a kutatási infrastruktúrák. A képzési szükségleteknek kulcsfontosságú tényezőnek kell lenniük ezen ágazat valamennyi EU-finanszírozású projektjében, és az infrastruktúrákhoz biztosított támogatással együtt a nukleáris szakértelem kérdéskörének alapvető részét kell képezniük. | Az Unió valamennyi atommaghasadással kapcsolatos kutatási tevékenységénél a biztonságot és a védelmet kell fő szempontnak tekinteni. A cél különösen az, hogy egyrészt biztonságosabbá tegyék a termelő létesítményeket (biztonság), másrészt pedig megakadályozzák azok katonai célú vagy terrorizmus céljára történő rendeltetésellenes használatát (védelem). Közvetett cselekvésekre az alábbiakban részletezett öt főbb területen kerül sor. A program egészében léteznek azonban több területet érintő, fontos kérdések, és a különböző tevékenységek közötti kölcsönhatásokat megfelelően kell biztosítani. E tekintetben kulcsfontosságúak a képzési tevékenységek, a tudományos és technológiai információk cseréje és a kutatási infrastruktúrák. A képzési szükségleteknek kulcsfontosságú tényezőnek kell lenniük ezen ágazat valamennyi EU-finanszírozású projektjében, és az infrastruktúrákhoz biztosított támogatással együtt a nukleáris szakértelem kérdéskörének alapvető részét kell képezniük. |

17. módosítás

Melléklet, 2. rész, 2.2. szakasz, ii) pont, "Tevékenységek" alcím, első francia bekezdés

-Nukleáris létesítmények biztonsága: a jelenlegi és jövőbeli nukleáris létesítmények működésének biztonságára irányuló KTF, különösen az erőművek élettartambecslése és irányítása, a biztonságkultúra, a fejlett biztonságértékelési módszerek, a digitális szimulációs eszközök, műszerek és vezérlés, továbbá a súlyos balesetek megelőzése és enyhítése területén, a tudásmenedzsment optimalizálását és a szakértelem fenntartását célzó kapcsolódó tevékenységekkel együtt. | -Nukleáris létesítmények biztonsága: a jelenlegi és jövőbeli nukleáris létesítmények működésének biztonságára irányuló KTF, különösen az erőművek élettartambecslése és irányítása, a biztonságkultúra (az emberi és a szervezési hiba kockázatának minimálisra csökkentése), a fejlett biztonságértékelési módszerek, a digitális szimulációs eszközök, műszerek és vezérlés, továbbá a súlyos balesetek megelőzése és enyhítése területén, a tudásmenedzsment optimalizálását és a szakértelem fenntartását célzó kapcsolódó tevékenységekkel együtt. |

18. módosítás

Melléklet, 2. rész, 2.2. szakasz, iii) pont, "Célkitűzések" alcím, (2) bekezdés

Ennek a kutatásnak egyik fontos célkitűzése, hogy hozzájáruljon az alacsony és hosszan tartó sugárterhelés kockázatához kapcsolódó vita megoldásához. E tudományos és politikai kérdés megoldása jelentős költséggel és/vagy közegészségügyi hatással járhat a sugárzás orvosi és ipari felhasználása esetében. | Ennek a kutatásnak egyik fontos célkitűzése, hogy hozzájáruljon az alacsony és hosszan tartó sugárterhelés kockázatához kapcsolódó vita megoldásához. E tudományos kérdés megoldása jelentős költséggel és/vagy közegészségügyi hatással járhat a sugárzás orvosi és ipari felhasználása esetében. |

19. módosítás

Melléklet, 2. rész, 2.2. szakasz, v) pont, "Célkitűzések" alcím

Az atommaghasadás és a sugárvédelem valamennyi területén a szükséges kiemelkedő szakértelem és humán erőforrás megtartására, és ennek a nukleáris biztonság jelenlegi magas szintjének fenntartására jelentett kihatásaira irányuló figyelemnek köszönhetően a program célkitűzései különböző intézkedéseken keresztül a tudományos képességek és a know-how ágazaton belüli terjesztésének támogatását célozzák. Ezen intézkedések célja a megfelelően képzett kutatók és műszaki szakemberek rendelkezésre állásának garantálása például az EU oktatási intézményei közötti koordináció javításával - annak érdekében, hogy biztosítható legyen a képesítések egyenértékűsége valamennyi tagállamban - vagy a hallgatók és a tudósok képzésének és mobilitásának megkönnyítésével. Csak egy valóban európai megközelítés biztosíthatja a szükséges ösztönzőket és a felsőfokú oktatás és képzés harmonizált szintjét, megkönnyítve ezáltal z új tudósgeneráció mobilitását, és gondoskodva az egyre integráltabbá váló nukleáris ágazatban a jövő tudományos és technológiai kihívásaival szembenéző mérnökök szakmai pályafutását végigkísérő képzési szükségletekről. | Az atommaghasadás és a sugárvédelem valamennyi területén a szükséges kiemelkedő szakértelem és humán erőforrás megtartására, és ennek a nukleáris biztonság jelenlegi magas szintjének fenntartására jelentett kihatásaira irányuló figyelemnek köszönhetően a program célkitűzései különböző intézkedéseken keresztül a tudományos képességek és a know-how ágazaton belüli terjesztésének támogatását célozzák. Ezen intézkedések célja a megfelelően képzett kutatók, és műszaki szakemberek lehető leghamarabbi rendelkezésre állásának garantálása például az EU oktatási intézményei közötti koordináció javításával - annak érdekében, hogy biztosítható legyen a képesítések egyenértékűsége valamennyi tagállamban - vagy a hallgatók és a tudósok képzésének és mobilitásának megkönnyítésével. Csak egy valóban európai megközelítés biztosíthatja a szükséges ösztönzőket és a felsőfokú oktatás és képzés harmonizált szintjét, megkönnyítve ezáltal az új tudósgeneráció mobilitását, és gondoskodva az egyre integráltabbá váló nukleáris ágazatban a jövő tudományos és technológiai kihívásaival szembenéző mérnökök szakmai pályafutását végigkísérő képzési szükségletekről. |

20. módosítás

Melléklet, 2. rész, 2.2. szakasz, v) pont, "Tevékenységek" alcím, első francia bekezdés

-Képzés: a nemzeti programok összehangolása és a nukleáris tudomány és technológia általános képzési igényeinek ellátása egy eszközkészlet segítségével - beleértve a versenyképeseket is - a humán erőforrások általános támogatásának részeként valamennyi témakörben. Kiterjed a tanfolyamok és a képzési hálózatok támogatására. | -Képzés: a nemzeti programok összehangolása és a nukleáris tudomány és technológia általános képzési igényeinek ellátása egy eszközkészlet segítségével - beleértve a versenyképeseket is - a humán erőforrások általános támogatásának részeként valamennyi témakörben. Kiterjed a tanfolyamok és a képzési hálózatok támogatására. Ezen felül, illetve az "Emberek" egyedi program célkitűzéseit és a szakemberek képzéséhez kapcsolódó egyéb tevékenységeket figyelembe véve ösztönzést kell nyújtani annak biztosításához, hogy a kiemelkedően tehetséges fiatalok az atomenergiával kapcsolatos ipart olyan vonzó területnek tekintsék, amelyen jövőbeli pályájukat folytatni szeretnék. |

21. módosítás

Melléklet, 3a. rész (új)

| 3a. INFORMÁCIÓTERJESZTÉS Az atomenergiával kapcsolatos információkat a polgárokkal és azok képviselőivel folytatott információcsere keretében kell terjeszteni, az atomenergia jobb megismerését szolgáló, többéves kampányok létrehozásával, amelyek célja viták ösztönzése és a döntéshozatal megkönnyítése. Annak érdekében, hogy a kampányok a lehető leghatékonyabbak legyenek, azokat a társadalomtudományi módszerek alkalmazásával kell kialakítani. |

[1] A Hivatalos Lapban még nem tették közzé.

[2] HL C 139., 2006.6.14., 1. o.

--------------------------------------------------